პატარა ლილოს სამაროვანი
პატარა ლილოს სამაროვანი — გვიანდელი ბრინჯაოს – ადრინდელი რკინის ხანის (ძვ. წ. XIII–XII საუკუნეები) ძეგლი სოფელ პატარა ლილოს ტერიტორიაზე (ახლანდ. თბილისის საზღვრებში). სამარხებში აღმოჩნდა აღმოსავლურ-ქართული ბრინჯაოს სატევრები, ბრინჯაოს მთლიანადსხმული შუბისპირი, რომლის მასრაზე ორი რელიეფური სალტეა. ლეგად გამომწვარი თიხის ჭურჭლის ფრაგმენტები მიეკუთვნება ე.წ. სამთავრული კულტურის წრეს.